ai4bharat/Pralekha huggingface dataset:
രാഷ്ട്രപതിയുടെ കാര്യാലയം
ഓണത്തിന്റെ തലേന്ന് രാഷ്ട്രപതിയുടെ ആശംസകൾ
ന്യൂ ഡൽഹി : സെപ്റ്റംബർ 7, 2022
രാഷ്ട്രപതി ശ്രീമതി ദ്രൗപദി മുർമു ഓണത്തിന്റെ തലേന്ന് എല്ലാ സഹ പൗരന്മാർക്കും തന്റെ ആശംസകൾ നേർന്നു. രാഷ്ട്രപതി തന്റെ സന്ദേശത്തിൽ പറഞ്ഞു, “ഓണത്തിന്റെ ഈ അവസരത്തിൽ, ഇന്ത്യയിലും വിദേശത്തുമായി താമസിക്കുന്ന എല്ലാ സഹപൗരന്മാർക്കും, പ്രത്യേകിച്ച് കേരളത്തിലെ സഹോദരീ സഹോദരന്മാർക്കും ഞാൻ എന്റെ ഊഷ്മളമായ ആശംസകളും നന്മകളും നേരുന്നു.
(വിളവെടുപ്പിന്റെ അടയാളമായി ആഘോഷിക്കുന്ന ഓണം, നമ്മുടെ കർഷകരുടെ കഠിനാധ്വാനത്തെ ബഹുമാനിക്കാനും പ്രകൃതി മാതാവിനോടുള്ള നന്ദി പ്രകടിപ്പിക്കാനുമുള്ള അവസരമാണ്. കേരളത്തിലെ ജനങ്ങൾ അവരുടെ സമ്പന്നമായ സാംസ്കാരിക പൈതൃകം സംരക്ഷിച്ചു പോരുന്നു . പരസ്പര സഹകരണവും സൗഹാർദ്ദവും പ്രോത്സാഹിപ്പിക്കുന്നതിനുള്ള അവസരം കൂടിയാണ് ഈ ഉത്സവം.
ഈ അവസരത്തിൽ, ഐക്യത്തോടെ പ്രവർത്തിക്കാനും ഇന്ത്യയെ സമ്പന്നവും മഹത്വപൂർണ്ണവുമായ രാഷ്ട്രമാക്കി മാറ്റുന്നതിൽ സംഭാവന നൽകാനും നമുക്ക് പ്രതിജ്ഞയെടുക്കാം".
രാഷ്ട്രപതിയുടെ സന്ദേശം ഹിന്ദിയിൽ കാണാൻ ഇവിടെ ക്ലിക്ക് ചെയ്യുക
മന്ത്രിസഭ
ഇന്ത്യയും, ഈജിപ്റ്റും തമ്മില് കാര്ഷിക സഹകരണത്തിനുള്ള ധാരണാപത്രം
കാര്ഷിക അനുബന്ധമേഖലകളില്ഇന്ത്യയുംഈജിപ്റ്റും തമ്മില് ധാരണാപത്രം ഒപ്പിടാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
കാര്ഷികവിളകള് ,കാര്ഷികജൈവസാങ്കേതികവിദ്യ, നാനോ സാങ്കേതികവിദ്യ, ജലസേചനം, ജലവിഭവസാങ്കേതികവിദ്യ, ജലക്കൊയ്ത്ത്, സൂക്ഷ്മജലസേചന സാങ്കേതികവിദ്യ, കാര്ഷികരംഗത്തെ പാഴ്വസ്തുക്കള്ഊര്ജ്ജോര്പ്പാദനത്തിനായി ഉപയോഗപ്പെടുത്തല്, ഭക്ഷ്യ സുരക്ഷ, ഗുണനിലവാരം, പുഷ്പ-ഫലകൃഷി, ജൈവകൃഷി, കോഴി-പശുവളര്ത്തല്, ഫിഷറീസ്, കാലിത്തീറ്റഉല്പ്പാദനം, മൃഗോല്പ്പന്നങ്ങളുംഅവയുടെ മൂല്യവര്ദ്ധനയും, കാര്ഷികവ്യാപാരവുംവിപണനവും, വിളവെടുപ്പിന് മുമ്പും, പിന്മ്പുമുള്ള നടപടികള്, ഭക്ഷ്യ സാങ്കേതികവിദ്യയുംസംസ്ക്കരണവും, സംയോജിതകീട നിയന്ത്രണം, കാര്ഷികവിജ്ഞാന വ്യാപനവും ഗ്രാമവികസനവും, കാര്ഷികവ്യാപാരവും നിക്ഷേപവും, ബൗദ്ധിക സ്വത്തവകാശവിഷയങ്ങള്, സാങ്കേതിക പരിജ്ഞാനം, വിത്തുല്പ്പാദന രംഗത്തെ മനുഷ്യശേഷി, അടിസ്ഥാന സൗകര്യവികസനം, കാര്ഷിക അനുബന്ധമേഖലകളിലെശേഷിവികസനം മുതലായവയ്ക്ക് പുറമെഇരുകൂട്ടര്ക്കുംതാല്പര്യമുള്ളമറ്റ്മേഖലകളിലെസഹകരണത്തിനും ധാരണാപത്രംവ്യവസ്ഥചെയ്യുന്നു.
ശാസ്ത്രജ്ഞരുടെയും, വിദഗ്ദ്ധരുടെയും കൈമാറ്റം,കാര്ഷികവിവരങ്ങള്, ശാസ്ത്ര പ്രസിദ്ധീകരണങ്ങള്  മുതലായവയുടെകൈമാറ്റം, കാര്ഷികസാങ്കേതികവിദ്യ, ജനിതക ദ്രവ്യംഎന്നിവയുടെകൈമാറ്റം, സെമിനാറുകള്, ശില്പ്പശാലകള്, സിംമ്പോസിയങ്ങള് മറ്റ്സമാന പ്രവര്ത്തനങ്ങള് സംയുക്തമായിസംഘടിപ്പിക്കല്എന്നിവയിലൂടെയായിരിക്കും ഈ സഹകരണം സാധ്യമാക്കുക.
പരസ്പര താല്പ്പര്യമുള്ളവിഷയങ്ങളിലെസഹകരണം വര്ദ്ധിപ്പിക്കുന്നതിനും ഉഭയകക്ഷിവിഷയങ്ങളില്കൂടിയാലോചനകള്ക്കുമായിഒരുസംയുക്ത പ്രവര്ത്തക ഗ്രൂപ്പ്രൂപീകരിക്കാന് ധാരണാപത്രത്തില്വ്യവസ്ഥയുണ്ട്. ആദ്യ രണ്ട് വര്ഷങ്ങളില്കുറഞ്ഞത്ഒരുതവണവീതംഇന്ത്യയിലും, ഈജിപ്റ്റിലും ഈ സമിതിയോഗംചേര്ന്ന്സംയുക്ത പരിപാടികള്ക്കും, കൂടിയാലോചനകള്ക്കുംരൂപം നല്കും.
(ND/MRD
ഭൗമശാസ്ത്ര മന്ത്രാലയം
നൂറ്റാണ്ടിലെ ഏറ്റവും ദൈര്ഘ്യമേറിയ പൂര്ണ്ണ ചന്ദ്ര ഗ്രഹണം ജൂലൈ 27- 28 ന്
ഗ്രഹണം പൂര്ണ്ണമായി രാജ്യത്തിന്റെ എല്ലാ ഭാഗത്തും കാണാം
ഒരു മണിക്കൂര് 43 മിനിട്ട് നീണ്ടു നില്ക്കുന്ന പൂര്ണ്ണ ചന്ദ്രഗ്രഹണം ഈ മാസം 27-28 ന് നടക്കും. ഈ നൂറ്റാണ്ടിലെ ഏറ്റവും ദൈര്ഘ്യമേറിയ പൂര്ണ്ണ ചന്ദ്ര ഗ്രഹണമായിരിക്കും അത്. ഈ മാസം 27 ന് ഭൂമി സൂര്യനും, ചൊവ്വയ്ക്കും ഇടയിലെത്തുമ്പോഴാണ് ഗ്രാഹണം നടക്കുക. ഭൂമിയോട് അടുത്തെത്തുന്ന ചൊവ്വ സാധാരണയില് കവിഞ്ഞ പ്രകാശത്തോടെ ജൂലൈ അവസാനം വരെ പുലര്വേളകളില് ദൃശ്യമാകും. ജൂലൈ 27-28 ന് ഭൂമിയുടെ അടുത്ത് നിലകൊള്ളുന്ന ചൊവ്വയെ വളരെ എളുപ്പത്തില് നഗ്നനേത്രങ്ങള് കൊണ്ട് കാണാന് കഴിയും. എന്നാല് ചൊവ്വ ഭൂമിയുടെ ഏറ്റവും അടുത്തെത്തുന്നത് ഈ മാസം 31 നായിരിക്കും. ശരാശരി രണ്ട് വര്ഷവും, രണ്ട് മാസത്തെയും ഇടവേളയിലാണ് ചൊവ്വ ഭൂമിയുടെ എതിര് ദിശയില് ഏറ്റവും അടുത്തെത്തുന്നത്. ഏകദേശം 60,000 വര്ഷത്തിനിടയില് 2003 ആഗസ്റ്റിലാണ് ചൊവ്വയും ഭൂമിയും ഇതിന് മുമ്പ് ഏറ്റവും അടുത്തെത്തിയത്. അന്നത്തെതിനേക്കാള് കൂടുതല് പ്രകാശത്തില് ഈ മാസം 31 ന് ചൊവ്വയെ കാണാനാകും.
ജൂലൈ 27 ന് ഇന്ത്യന് സ്റ്റാന്ഡേര്ഡ് സമയം 11 മണി 54 മിനിട്ടിന് ഭാഗിക ചന്ദ്ര ഗ്രഹണം ആരംഭിക്കും. ഭൂമിയുടെ നിഴല് ക്രമേണ ചന്ദ്രനെ മൂടുന്നതോടെ പൂര്ണ്ണ ഗ്രഹണം ജൂലൈ 28 പുലര്ച്ചെ ഒരു മണിക്ക് തുടങ്ങും. തുടര്ന്ന് രണ്ട് മണി 43 മിനിട്ട് വരെ സമ്പൂര്ണ്ണ ചന്ദ്ര ഗ്രഹണം നീണ്ട് നില്ക്കും. ഭൂമിയുടെ നിഴലില് നിന്ന് ചന്ദ്രന് ക്രമേണ പുറത്ത് വരുന്നതോടെ, ജൂലൈ 28 ന് പുലര്ച്ചെ മൂന്ന് മണി 49 മിനിട്ട് ന് ഗ്രഹണം അവസാനിക്കും.
ഈ ഗ്രഹണത്തില് ചന്ദ്രന് അതിന്റെ ഭ്രമണപഥത്തില് ഭൂമിയില് നിന്ന് ഏറ്റവും അകലെ കുറഞ്ഞ വേഗതയിലായിരിക്കും സഞ്ചരിക്കുക. ഇതാണ് നൂറ്റാണ്ടിലെ ഏറ്റവും വലിയ പൂര്ണ്ണ ചന്ദ്ര ഗ്രഹണമാക്കി മാറ്റുന്നത്.
ഇതിന് മുമ്പ് ഇത്തരത്തില് ദീര്ഘനേരത്തെ പൂര്ണ്ണ ചന്ദ്ര ഗ്രഹണങ്ങള് നടന്നിട്ടുള്ളത് 2000 ജൂലൈ 16 നും  2016 ജൂണ് 15 നുമാണ് .
ഗ്രഹണം മുഴുവനായും രാജ്യത്തിന്റെ എല്ലാ ഭാഗത്തും ദൃശ്യമായിരിക്കും.
ഓസ്ട്രേലിയ, ഏഷ്യ, വടക്കന് ഭാഗങ്ങള് ഒഴികെയുള്ള റഷ്യ, ആഫ്രിക്ക, യൂറോപ്പ്, തെക്കേ അമേരിക്കയുടെ കിഴക്കന് ഭാഗങ്ങള് അന്റാര്ട്ടിക്ക എന്നിവിടങ്ങളിലും ഗ്രഹണം ദൃശ്യമാകും.
ND MRD – 583
(
വിദ്യാഭ്യാസ മന്ത്രാലയം
14500 പി എം ശ്രീ സ്കൂളുകൾ മാതൃകാ വിദ്യാലയങ്ങളായി ഉയർന്ന് മറ്റ് സ്കൂളുകൾക്ക് നേതൃത്വം നൽകും
ന്യൂഡൽഹി : ആഗസ്റ്റ് 02,2023
2022 സെപ്റ്റംബർ 7-ന് പ്രധാനമന്ത്രി സ്കൂൾസ് ഫോർ റൈസിംഗ് ഇന്ത്യ  എന്ന പേരിൽ പുതിയ കേന്ദ്രാവിഷ്കൃത പദ്ധതിക്ക് കാബിനറ്റ് അംഗീകാരം നൽകി . ദേശീയ വിദ്യാഭ്യാസ നയം  2020 നടപ്പിലാക്കുന്നത് പ്രദർശിപ്പിക്കുന്നതിനും ഒരു നിശ്ചിത കാലയളവിൽ മാതൃകാ സ്കൂളുകളായി ഉയർന്നുവരുന്നതിനും തൊട്ടടുത്തുള്ള മറ്റ് സ്കൂളുകൾക്ക് നേതൃത്വം നൽകാനും ഇത് ലക്ഷ്യമിടുന്നു.
(കേന്ദ്ര ഗവൺമെന്റ് / സംസ്ഥാന / കേന്ദ്രഭരണ പ്രദേശങ്ങൾ / തദ്ദേശ സ്വയംഭരണ സ്ഥാപനങ്ങൾ എന്നിവ നിയന്ത്രിക്കുന്ന സ്കൂളുകളിൽ നിന്ന് നിലവിലുള്ള സ്കൂളുകളെ ശക്തിപ്പെടുത്തി 14500 ലധികം PM SHRI സ്കൂളുകൾ സ്ഥാപിക്കാൻ ഈ പദ്ധതി പ്രകാരം വ്യവസ്ഥയുണ്ട്. PM SHRI സ്കൂളുകളുടെ തിരഞ്ഞെടുപ്പിന്റെ ആദ്യ ഘട്ടത്തിൽ 27 സംസ്ഥാനങ്ങളിൽ / കേന്ദ്രഭരണ പ്രദേശങ്ങളിൽ നിന്ന് മൊത്തം 6207 സ്കൂളുകൾ , കെവിഎസ് / എൻവിഎസ് ഉൾപ്പടെ , തിരഞ്ഞെടുത്തു. ഇതിലൂടെ 35 ലക്ഷത്തിലധികം വിദ്യാർത്ഥികൾക്ക് പ്രയോജനം ലഭിക്കും
വിദ്യാഭ്യാസ സഹമന്ത്രി ശ്രീമതിഅന്നപൂർണാ ദേവി ഇന്ന് രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
പ്രധാനമന്ത്രിയുടെ ഓഫീസ്
രക്തസാക്ഷി ഭഗത് സിംഗിന്റെ ജയന്തിയിൽ പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ നരേന്ദ്ര മോദി രക്തസാക്ഷി ഭഗത് സിംഗിന്റെ ജയന്തി ദിനത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ധീരനായ ഭഗത് സിംഗ് ഓരോ ഇന്ത്യക്കാരന്റെയും ഹൃദയത്തിൽ ജീവിക്കുന്നു. അദ്ദേഹത്തിന്റെ ഭയരഹിതമായ ത്യാഗം എണ്ണമറ്റ ആളുകൾക്കിടയിൽ ദേശസ്നേഹത്തിന്റെ തീപ്പൊരി ജ്വലിപ്പിച്ചു. അദ്ദേഹത്തിന്റെ ജയന്തി ദിനത്തിൽ ഞാൻ അദ്ദേഹത്തെ വണങ്ങുകയും അദ്ദേഹത്തിന്റെ ഉദാത്തമായ ആദർശങ്ങൾ ഓർക്കുകയും ചെയ്യുന്നു.
വനിതാ, ശിശു വികസന മന്ത്രാലയം
കേന്ദ്ര വനിതാ, ശിശു വികസന മന്ത്രാലയം സെക്രട്ടറിയായി ശ്രീ അജയ് ടിര്ക്കി ചുമതലയേറ്റു
കേന്ദ്ര വനിതാ, ശിശു വികസന മന്ത്രാലയത്തിലെ സെക്രട്ടറിയായി ശ്രീ അജയ് ടിര്ക്കി ന്യൂഡല്ഹിയില് ചുമതലയേറ്റു. 1987 ബാച്ചിലെ മധ്യപ്രദേശ് കാഡർ ഐഎഎസ് ഉദ്യോഗസ്ഥനാണ്. ശ്രീ രബീന്ദ്ര പന്വാര് ഇന്നലെ വിരമിച്ചതിനെ തുടര്ന്നാണ് ശ്രീ അജയ് ചുമതലയേറ്റത്.
കേന്ദ്ര വനിതാ ശിശു വികസന മന്ത്രാലയത്തില് തന്നെ സ്പെഷ്യല് സെക്രട്ടറിയായി സേവനം അനുഷ്ഠിച്ചു വരികയായിരുന്നു ശ്രീ അജയ്. 2017ല് അഡീഷണല് സെക്രട്ടറിയായാണ് അദ്ദേഹം മന്ത്രാലയത്തില് എത്തിയത്. അതിനു മുന്പ് കേന്ദ്ര മാനവവിഭവശേഷി വികസന മന്ത്രാലയത്തിലെ സ്കൂള് വിദ്യാഭ്യാസ, സാക്ഷരാത വകുപ്പില് ജോയിന്റ് സെക്രട്ടറിയായിരുന്നു. 2004 മുതല് 2009 വരെ കേന്ദ്ര പ്രതിരോധ മന്ത്രാലയത്തില് ഡയറക്ടര്, ജോയിന്റ് സെക്രട്ടറി തസ്തികകളിലും ഡപ്യൂട്ടേഷനില് ജോലി ചെയ്തിട്ടുണ്ട്.(Visitor Counter : 124
പ്രധാനമന്ത്രിയുടെ ഓഫീസ്
ഇന്ത്യ പുതിയ തന്ത്രപ്രധാനമായ ശക്തി കൈവരിച്ചു; എന്നത്തേക്കാളും അതിര്ത്തികള് സുരക്ഷിതം: ചുവപ്പുകോട്ടയില് നിന്നുള്ള പ്രധാനമന്ത്രി ശ്രീ നരേന്ദ്ര മോദിയുടെ സ്വാതന്ത്ര്യദിന പ്രസംഗത്തില് നിന്ന്
''സായുധ സേനകള് നവീകരിക്കപ്പെടുന്നു; ഭാവി വെല്ലുവിളികള് നേരിടുന്നതിന് തയറാക്കാന് അവരെ യുവത്വമുള്ളതും യുദ്ധസജ്ജരുമാക്കുന്നതിനാണ് മുന്ഗണന''
''ഇന്ത്യ സമീപ വര്ഷങ്ങളില് ഒരു പുതിയ തന്ത്രപ്രധാനമായ ശക്തി കൈവരിച്ചു, ഇന്ന് എന്നത്തേക്കാളും നമ്മുടെ അതിര്ത്തികള് സുരക്ഷിതമാണ്,'' 2023 ഓഗസ്റ്റ് 15ന് 77-ാം സ്വാതന്ത്ര്യ ദിനത്തില് ഡല്ഹിയിലെ ചരിത്ര പ്രസിദ്ധമായ ചുവപ്പുകോട്ടയുടെ കൊത്തളത്തില് നിന്ന് രാജ്യത്തെ അഭിസംബോധന ചെയ്തുകൊണ്ടുള്ള തന്റെ പ്രസംഗത്തില് പ്രധാനമന്ത്രി ശ്രീ നരേന്ദ്ര മോദി പറഞ്ഞു. നിലവിലെ ആഗോള സുരക്ഷാ സാഹചര്യത്തിനിടയില് ദേശീയ സുരക്ഷ ഉറപ്പാക്കാനുള്ള ഗവണ്മെന്റിന്റെ അചഞ്ചലമായ ദൃഢനിശ്ചയം ആവര്ത്തിച്ച അദ്ദേഹം, സായുധ സേനയെ നവീകരിക്കുന്നതിനും ഭാവിയിലെ എല്ലാ വെല്ലുവിളികളെയും നേരിടാന് അവരെ യുവത്വമുള്ളവരും യുദ്ധസജ്ജരും ആക്കുന്നതിനുമായി നിരവധി സൈനിക പരിഷ്കാരങ്ങള് നടപ്പിലാക്കുന്നുണ്ടെന്നും തറപ്പിച്ചു പറഞ്ഞു.
ഭീകരാക്രമണങ്ങളുടെ എണ്ണത്തില് ഗണ്യമായ കുറവുണ്ടായതിനാല് സുരക്ഷിതരാണെന്ന തോന്നല് രാജ്യത്തെ ജനങ്ങള്ക്കുണ്ടെന്ന് പ്രധാനമന്ത്രി ഊന്നിപ്പറഞ്ഞു. രാജ്യം സമാധാനപരവും സുരക്ഷിതവുമാകുമ്പോള് വികസനത്തിന്റെ പുതിയ ലക്ഷ്യങ്ങള് കൈവരിക്കാനാകുമെന്നും അദ്ദേഹം പറഞ്ഞു.
പ്രതിരോധ ഉദ്യോഗസ്ഥരുടെ ദീര്ഘകാലമായി മുടങ്ങിക്കിടന്ന ആവശ്യവും ഗവണ്മെന്റ് വന്നയുടനെ നടപ്പാക്കുകയും ചെയ്ത വണ് റാങ്ക് വണ് പെന്ഷന്  പദ്ധതിയെക്കുറിച്ചും പ്രധാനമന്ത്രി പരാമര്ശിച്ചു. ''നമ്മുടെ രാജ്യത്തെ സൈനികരോടുള്ള ബഹുമാനത്തിന്റെ കാര്യമായിരുന്നു ഒആര്.ഒ.പി. ഞങ്ങള് അധികാരത്തില് വന്നപ്പോള് അത് നടപ്പാക്കി. 70,000 കോടി രൂപ വിമുക്തഭടന്മാരിലേക്കും അവരുടെ കുടുംബങ്ങളിലേക്കും ഇന്ന് എത്തിയിട്ടുണ്ട്'', അദ്ദേഹം കൂട്ടിച്ചേര്ത്തു.
രാജ്യം സുരക്ഷിതമാണെന്നും അതിന്റെ താല്പ്പര്യങ്ങള് സംരക്ഷിക്കപ്പെടുന്നുവെന്നും ഉറപ്പാക്കുന്ന അതിര്ത്തികളിലെ സായുധ സേനാംഗങ്ങള്ക്ക് പ്രധാനമന്ത്രി സ്വാതന്ത്ര്യദിന ആശംസകള് നേര്ന്നു.
ND
(
വ്യോമയാന മന്ത്രാലയം
വിദേശത്ത് നിന്ന് മടങ്ങി വരുന്ന പൗരന്മാരുടെ നൈപുണ്യ മാപ്പിംഗ് നടത്താൻ സർക്കാർ
വന്ദേ ഭാരത് ദൗത്യത്തിനു കീഴിൽ മടങ്ങിവരുന്ന ഇന്ത്യൻ പൗരന്മാരുടെ നൈപുണ്യ മാപ്പിംഗ് നടത്തുന്നതിനായി സ്കിൽഡ് വർക്കേഴ്സ് അറൈവൽ ഡാറ്റാബേസ് ഫോർ എംപ്ലോയ്മെന്റ് സപ്പോർട്ട് അഥവാ SWADES എന്ന പേരിലുള്ള പദ്ധതിക്ക് കേന്ദ്ര സർക്കാർ തുടക്കം കുറിച്ചു.കേന്ദ്ര നൈപുണ്യ വികസന മന്ത്രാലയം, വ്യോമയാന മന്ത്രാലയം, വിദേശകാര്യ മന്ത്രാലയം എന്നിവയുടെ സഹകരണത്തോടെ മടങ്ങി വരുന്ന പ്രവാസികളുടെ യോഗ്യതയും തൊഴിൽ നൈപുണ്യവും അടിസ്ഥാനമാക്കി, വിദേശ-സ്വദേശ കമ്പനികളുടെ തൊഴിൽ ആവശ്യങ്ങൾക്ക് അനുസൃതമായുള്ള ഒരു ഡാറ്റാബേസ് തയ്യാറാക്കാൻ പദ്ധതി ലക്ഷ്യമിടുന്നു.
ശേഖരിച്ച വിവരങ്ങൾ അനുയോജ്യമായ പ്ലേസ്മെന്റ് അവസരങ്ങൾക്കായി രാജ്യത്തെ കമ്പനികളുമായി പങ്കിടും. മടങ്ങിവരുന്ന പൗരന്മാർ ഒരു ഓൺലൈൻ SWADES സ്കിൽ കാർഡ് പൂരിപ്പിക്കണം. നൈപുണ്യ വികസന മന്ത്രാലയത്തിന്റെ പദ്ധതി നടപ്പാക്കൽ വിഭാഗമായ നാഷണൽ സ്കിൽ ഡെവലപ്മെന്റ് കോർപ്പറേഷൻ  പദ്ധതി നടത്തിപ്പിന് വേണ്ട പിന്തുണ നൽകുന്നു.
മടങ്ങിയെത്തുന്ന പൗരന്മാരുടെ വിവരങ്ങൾ ശേഖരിക്കുന്നതിനായി www.nsdcindia.org/swades എന്ന വെബ്സൈറ്റിൽ ഓൺലൈൻ ഫോം ലഭ്യമാണ്. ഫോം പൂരിപ്പിക്കുന്നതുമായി ബന്ധപ്പെട്ട സംശയങ്ങൾക്ക് ടോൾ ഫ്രീ കോൾ സെന്റർ സൗകര്യവും സജ്ജമാക്കിയിട്ടുണ്ട്.
2020 മെയ് 30 മുതൽ, SWADES സ്കിൽ ഓൺലൈൻ ഫോം വെബ്സൈറ്റിൽ ലഭ്യമാണ്. 2020 ജൂൺ 3 ന് ഉച്ചക്ക് 2 മണി വരെ 7000 പേർ രജിസ്ട്രേഷൻ പൂർത്തിയാക്കിയിട്ടുണ്ട്. കേരളം, തമിഴ്നാട്, മഹാരാഷ്ട്ര, കർണാടക, തെലങ്കാന എന്നീ സംസ്ഥാനങ്ങളിലേക്കാണ് തൊഴിൽ നൈപുണ്യമുള്ള പ്രവാസികൾ കൂടുതലായി മടങ്ങി വരുന്നതെന്നാണ് കണക്കുകൾ സൂചിപ്പിക്കുന്നത്.
ഉപരാഷ്ട്രപതിയുടെ കാര്യാലയം
ക്രിസ്മസ് തലേന്ന് രാജ്യത്തെ ജനങ്ങൾക്ക് ഉപരാഷ്ട്രപതി ആശംസകൾ നേർന്നു
ക്രിസ്മസ് തലേന്ന് രാജ്യത്തെ ജനങ്ങൾക്ക് ഉപരാഷ്ട്രപതി ശ്രീ എം. വെങ്കയ്യ നായിഡു ആശംസകൾ നേർന്നു.
സ്നേഹം, അനുകമ്പ, ക്ഷമ തുടങ്ങിയ മൂല്യങ്ങളിലുള്ള നമ്മുടെ വിശ്വാസം ഊട്ടിയുറപ്പിക്കുന്നതിനു ക്രിസ്തുമസ് വഴി തുറക്കുന്നതായി അദ്ദേഹം അഭിപ്രായപ്പെട്ടു. യേശു പ്രതിനിധീകരിച്ച മൂല്യങ്ങൾ ജീവിതത്തിൽ പ്രാവർത്തികമാക്കാനും, നമ്മെക്കാൾ കുറഞ്ഞ ജീവിത സാഹചര്യങ്ങളിൽ കഴിയുന്നവരോടു അനുഭാവപൂർവം പെരുമാറാനും ശ്രീ നായിഡു രാജ്യത്തെ ജനങ്ങളോട് അഭ്യർത്ഥിച്ചു. കൂടാതെ സമാധാനം, സഹിഷ്ണുത, സന്തുലനം എന്നിവയിൽ അധിഷ്ഠിതമായ ഒരു മെച്ചപ്പെട്ട ലോകം കെട്ടിപ്പടുക്കുന്നതിനായി പരമാവധി ശ്രമിക്കണമെന്നും ഉപരാഷ്ട്രപതി ആഹ്വാനം ചെയ്തു.
പെട്രോളിയം, പ്രകൃതി വാതക മന്ത്രാലയം
എല്പിജി ഉപഭോക്താക്കള്ക്ക്  സിലിണ്ടര് വില 200 രൂപ വീതം കുറയ്ക്കാനുള്ള ധീരമായ നടപടിയുമായി പ്രധാനമന്ത്രി
പ്രധാനമന്ത്രി ഉജ്വല യോജന ഉപഭോക്താക്കള്ക്ക് അവരുടെ അക്കൗണ്ടില് സിലിണ്ടറിന് 200 രൂപ സബ്സിഡി ലഭിക്കന്നതു തുടരും
75 ലക്ഷം ഉജ്വല യോജന കണക്ഷനുകള്ക്ക് കൂടി ഗവണ്മെന്റ് അംഗീകാരം നല്കി; മൊത്തം പിഎംയുവൈ ഗുണഭോക്താക്കളുടെ എണ്ണം 10.35 കോടിയാകും.
രാജ്യത്തെ സാധാരണക്കാരുടെ കുടുംബങ്ങള്ക്ക് ആശ്വാസം നല്കുന്ന നടപടിയുടെ ഭാഗമായി പ്രധാനമന്ത്രി ശ്രീ നരേന്ദ്ര മോദി നേതൃത്വം നല്കുന്ന കേന്ദ്ര ഗവണ്മെന്റ് പാചകവാതക വിലയില് ഗണ്യമായ കുറവു പ്രഖ്യാപിച്ചു. 14.2 കിലോഗ്രാം വരുന്ന പാചകവാതക സിലിണ്ടര് ഒന്നിന് 200 രൂപ വീതമാണ് കുറയ്ക്കുക. 2023 ഓഗസ്റ്റ് 30 മുതല് പുതിയ വില പ്രാബല്യത്തില് വരും. ഉദാഹരണത്തിന് ഡല്ഹിയില് 14.2 കിലോഗ്രാം വരുന്ന സിലിണ്ടറിന് 1103 രൂപയാണ് നല്കിയിരുന്നതെങ്കില് പുതിയ വില പ്രകാരം ഇനി 903 രൂപ നല്കിയാല് മതി. രക്ഷാബന്ധന് വേളയില് രാജ്യത്തെ കോടിക്കണക്കിന് സഹോദരിമാര്ക്കുള്ള സമ്മാനമാണിത്. ജനങ്ങളുടെ ജീവിതനിലവാരം ഉയര്ത്താനും പാവപ്പെട്ടവര്ക്കും ഇടത്തരക്കാര്ക്കും പ്രയോജനം ചെയ്യാനും സാധ്യമായതെല്ലാം ചെയ്യുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പിഎംയുവൈ കുടുംബങ്ങള്ക്ക് നിലവിലുള്ള സബ്സിഡിയായ 200 രൂപയ്ക്ക് പുറമേയാണ് ഈ കുറവ്. പിഎംയുവൈ കുടുംബങ്ങള്ക്ക്, ഈ കുറവിന് ശേഷം ഡല്ഹിയില് സിലിണ്ടറിന് 703 രൂപയാകും നല്കേണ്ടി വരിക.
9.6 കോടി പിഎംയുവൈ ഗുണഭോക്താക്കള് ഉള്പ്പെടെ രാജ്യത്ത് 31 കോടിയിലധികം ഗാര്ഹിക എല്പിജി ഉപഭോക്താക്കള് ഉണ്ട്. ഈ കുറവ് രാജ്യത്തെ എല്ലാ എല്പിജി ഉപഭോക്താക്കളെയും സഹായിക്കും. തീര്പ്പുകല്പ്പിക്കാത്ത പിഎംയുവൈ അപേക്ഷകള് തീര്പ്പാക്കുന്നതിനും യോഗ്യരായ എല്ലാ കുടുംബങ്ങള്ക്കും നിക്ഷേപ സൗജന്യ എല്പിജി കണക്ഷന് നല്കുന്നതിനുമായി എല്പിജി കണക്ഷനില്ലാത്ത പാവപ്പെട്ട വീടുകളിലെ 75 ലക്ഷം സ്ത്രീകള്ക്ക് ഗവണ്മെന്റ് ഉടന് തന്നെ പിഎംയുവൈ കണക്ഷനുകള് വിതരണം ചെയ്യാന് തുടങ്ങും. ഇത് മൊത്തം പിഎംയുവൈ ഗുണഭോക്താക്കളുടെ എണ്ണം 9.6 കോടിയില് നിന്ന് 10.35 കോടിയായി ഉയര്ത്തും.
ജനങ്ങള്ക്കുമേലുള്ള സാമ്പത്തിക ഭാരം ലഘൂകരിക്കുന്നതിനും കുടുംബങ്ങളുടെ ക്ഷേമം പ്രോത്സാഹിപ്പിക്കുന്നതിനുമുള്ള ഗവണ്മെന്റിന്റെ ശ്രമങ്ങളുടെ ഭാഗമാണ് ഈ തീരുമാനങ്ങള്. രാജ്യത്തെ പൗരന്മാരുടെ ക്ഷേമത്തിന് മുന്ഗണന നല്കാനും അവശ്യസാധനങ്ങള് ന്യായമായ നിരക്കില് ലഭ്യമാക്കാനുമുള്ള ഗവണ്മെന്റിന്റെ പ്രതിബദ്ധതയാണ് പാചകവാതക വില കുറച്ചതിലൂടെ പ്രതിഫലിപ്പിക്കുന്നത്.
പെട്രോളിയം, പ്രകൃതി വാതക വകുപ്പ് മന്ത്രി ശ്രീ ഹര്ദീപ് സിങ് പുരി ഈ തീരുമാനത്തില് തന്റെ സന്തോഷം പ്രകടിപ്പിച്ചു. കുടുംബ ബജറ്റ് കൈകാര്യം ചെയ്യുന്നതില് ജനങ്ങള് നേരിടുന്ന വെല്ലുവിളികള് ഗവണ്മെന്റിന് മനസ്സിലാകും. കുടുംബങ്ങള്ക്കും വ്യക്തികള്ക്കും നേരിട്ട് ആശ്വാസം ലഭിക്കുകയെന്ന ലക്ഷ്യത്തോടെയും ഒപ്പം അവശ്യസാധനങ്ങള് മിതമായ നിരക്കില് ലഭ്യമാക്കുക എന്നതും കൂടി മുന്നില്കണ്ടാണ് ഗവണ്മെന്റിന്റെ തീരുമാനമെന്നും മന്ത്രി കൂട്ടിച്ചേര്ത്തു.
പാചക വാതക വിലയിലെ കുറവ് ജനങ്ങളുടെ ജീവിതച്ചെലവില് ഗുണപരമായ സ്വാധീനം ചെലുത്തും. ഗവണ്മെന്റിന്റെ സജീവമായ നടപടി കുടുംബങ്ങള്ക്ക് ഗണ്യമായ ചെലവുകള് ലാഭിക്കുന്നതിനും അതോടൊപ്പം രാജ്യത്തെ പൗരന്മാരുടെ വരുമാനത്തില് ഗണ്യമായ സംഭാവന നല്കുന്നതിനും കഴിയുമെന്നും പ്രതീക്ഷിക്കപ്പെടുന്നു.
ജനങ്ങള്ക്ക് മേലുള്ള ഭാരം കുറയ്ക്കാന് ഗവണ്മെന്റ് വിവിധ നടപടികള് സ്വീകരിച്ചുവരുന്നു. ജനങ്ങളുടെ ആവശ്യങ്ങളോടും അവരുടെ ക്ഷേമത്തിനും വേണ്ടിയുള്ള ഗവണ്മെന്റിന്റെ പ്രതികരണത്തിന്റെയും അര്പ്പണബോധത്തിന്റെയും തെളിവാണ് ഈ പാചക വാതക വിലക്കുറവ്.
--ND--
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ജൂലൈ 08, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 198.51 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 1,22,335 പേർ; ചികിത്സയിലുള്ളത് ആകെ രോഗബാധിതരുടെ 0.28%
കഴിഞ്ഞ 24 മണിക്കൂറിനിടെ 15,899 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,29,37,876 ആയി; രോഗമുക്തി നിരക്ക് 98.51%
കഴിഞ്ഞ 24 മണിക്കൂറിൽ 18,815 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.96%; പ്രതിവാര രോഗസ്ഥിരീകരണ നിരക്ക് 4.09%
ആകെ നടത്തിയത് 86.57 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,79,470 പരിശോധനകൾ
പ്രധാനമന്ത്രിയുടെ ഓഫീസ്
‘ജന ഔഷധി ദിവസ്’ ആഘോഷങ്ങളെ മാർച്ച് 7 ന് പ്രധാനമന്ത്രി അഭിസംബോധന ചെയ്യും
ഷില്ലോങിലെ നോർത്ത് ഈസ്റ്റേൺ ഇന്ദിരാഗാന്ധി റീജിയണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ്  ൽ 7500-ാമത് ജന ഔഷധി കേന്ദ്രം രാജ്യത്തിനായി പ്രധാനമന്ത്രി സമർപ്പിക്കും
പ്രധാനമന്ത്രി ശ്രീ നരേന്ദ്ര മോദി 2021 മാർച്ച് 7 ന് രാവിലെ 10 മണിക്ക് വീഡിയോ കോൺഫറൻസിംഗ് വഴി ‘ജന ഔഷധി ദിവസ്’ ആഘോഷങ്ങളെ അഭിസംബോധന ചെയ്യും. ചടങ്ങിൽ ഷില്ലോങിലെ നെഗ്രിംസിൽ സിൽ 7500-ാമത് ജന ഔഷധി കേന്ദ്രം പ്രധാനമന്ത്രി രാജ്യത്തിനായി സമർപ്പിക്കും. പ്രധാൻ മന്ത്രി ഭാരതീയ ജന ഔഷധി പരിയോജനയുടെ ഗുണഭോക്താക്കളുമായി അദ്ദേഹം സംവദിക്കുകയും പങ്കാളികൾക്ക് അവരുടെ മികച്ച പ്രവർത്തനങ്ങൾ അംഗീകരിച്ച് അവാർഡുകൾ നൽകുകയും ചെയ്യും. കേന്ദ്ര രാസവസ്തു , രാസവള മന്ത്രിയും ചടങ്ങിൽ പങ്കെടുക്കും.
പ്രധാൻ മന്ത്രി ഭാരതീയ ജന ഔഷധി പരിയോജന
മിതമായ നിരക്കിൽ ഗുണനിലവാരമുള്ള മരുന്നുകൾ നൽകാൻ പദ്ധതി ശ്രമിക്കുന്നു. രാജ്യത്തെ എല്ലാ ജില്ലകളിലും ഈ പദ്ധതി പ്രകാരമുള്ള സ്റ്റോറുകളുടെ എണ്ണം 7499 ആയി ഉയർന്നു. 2020-21 സാമ്പത്തിക വർഷത്തിലെ  വിൽപ്പന സാധാരണ പൗരന്മാർക്ക് ഏകദേശം 3600 കോടി രൂപ ലാഭിക്കാൻ കാരണമായി, കാരണം ഈ മരുന്നുകൾ അനുബന്ധ മാർക്കറ്റ് നിരക്കിനേക്കാൾ 50% മുതൽ 90% വരെ വിലകുറഞ്ഞതാണ്.
ജന ഔഷധി ദിവസിനെക്കുറിച്ച്
ജന ഔഷധി ദിവസിനെക്കുറിച്ച് കൂടുതൽ അവബോധം സൃഷ്ടിക്കുന്നതിനായി, മാർച്ച് 1 മുതൽ മാർച്ച് 7 വരെ ഒരു ആഴ്ച മുഴുവൻ “ജന ഔഷധി - സേവ ഭീ, റോസ്ഗർ ഭി” എന്ന പ്രമേയത്തോടെ രാജ്യത്തുടനീളം ‘ജന ഔഷധി വാരം ’ ആയി ആഘോഷിക്കുന്നു. ആഴ്ചയിലെ അവസാന ദിവസം, അതായത് മാർച്ച് 7 ‘ജന ഔഷധി ദിവസ്’ ആയി ആഘോഷിക്കും
രാജ്യരക്ഷാ മന്ത്രാലയം
ഡിആർഡിഒ വികസിപ്പിച്ച 1.5 ലക്ഷം യൂണിറ്റ് എസ്പിഒ 2 അടിസ്ഥാനമാക്കിയുള്ള ഓക്സിജൻ വിതരണ സംവിധാനം വാങ്ങാൻ പിഎം കെയേഴ്സ് ഫണ്ട് അംഗീകാരം നൽകി
പ്രതിരോധ ഗവേഷണ വികസന സംഘടന  വികസിപ്പിച്ചെടുത്ത 1,50,000 യൂണിറ്റ് ‘ഓക്സികെയർ’ സംവിധാനം 322.5 കോടി രൂപ ചെലവിൽ വാങ്ങുന്നതിന് പി എം കെയേഴ്സ് ഫണ്ട് അനുമതി നൽകി. രോഗികളുടെ SpO2 നില അനുസരിച്ച്, ഓക്സിജൻ നൽകുന്നത് നിയന്ത്രിക്കുന്ന, ഓക്സിജൻ വിതരണ സംവിധാനമാണ് 'ഓക്സി കെയർ'. ഈ അനുമതി പ്രകാരം 1,00,000 മാനുവൽ, 50,000 ഓട്ടോമാറ്റിക് ഓക്സികെയർ സംവിധാനങ്ങളും, നോൺ റീബ്രീത്തർ മാസ്കുകളും വാങ്ങുന്നുണ്ട്.
ഓക്സികെയർ സംവിധാനം, രോഗിയുടെ SpO2 നില അടിസ്ഥാനമാക്കി ആവശ്യമായ അളവിൽ ഓക്സിജൻ നൽകുകയും വ്യക്തി ഹൈപ്പോക്സിയ അവസ്ഥയിലാകുന്നത് തടയുകയും ചെയ്യുന്നു. ഉയരം കൂടിയ പ്രദേശത്ത് നിയോഗിക്കപ്പെട്ട സേനാംഗങ്ങൾക്കായി ഡിആർഡിഒയുടെ ബെംഗളൂരുവിലെ ഡിഫൻസ് ബയോ എഞ്ചിനീയറിംഗ് & ഇലക്ട്രോ മെഡിക്കൽ ലബോറട്ടറിയാണ് ഈ സംവിധാനം വികസിപ്പിച്ചെടുത്തത്. കോവിഡ്-19 രോഗികളുടെ ചികിത്സയ്ക്ക് ഇത് ഫലപ്രദമായി ഉപയോഗിക്കാനാകും. ഓക്സിജന്റെ അളവ് നിർണയിക്കുകയും, ക്രമീകരിക്കുകയും ചെയ്യുന്നതിന് മനുഷ്യ സഹായം ആവശ്യമില്ലാത്ത ഈ സംവിധാനം, ആരോഗ്യ പ്രവർത്തകരുടെ ജോലിഭാരം കുറയ്ക്കുകയും രോഗികളുമായി സമ്പർക്കത്തിൽ വരുന്നത് ഗണ്യമായി ഒഴിവാക്കുകയും ചെയ്യും.
ഈ സമ്പ്രദായത്തിന് രണ്ട് വകഭേദങ്ങൾ ഉണ്ട്. അടിസ്ഥാന പതിപ്പിൽ, SpO2 റീഡിംഗുകളെ അടിസ്ഥാനമാക്കി ഓക്സിജൻ പ്രവാഹം മനുഷ്യ സഹായത്താൽ നിയന്ത്രിക്കപ്പെടുന്നു. രണ്ടാമത്തെ ഇനത്തിൽ ഇലക്ട്രോണിക് നിയന്ത്രണ സംവിധാനമുള്ള ഓക്സിജൻ സിലിണ്ടർ ഓക്സിജന്റെ ഒഴുക്കിനെ യാന്ത്രികമായി നിയന്ത്രിക്കുന്നു.
ഓക്സികെയർ സംവിധാനവുമായി സംയോജിപ്പിച്ചിരിക്കുന്ന നോൺ-റീബ്രീത്തർ മാസ്കുകൾ ഓക്സിജന്റെ കാര്യക്ഷമമായ ഉപയോഗത്തിന് സഹായിക്കുകയും, 30-40% വരെ ഓക്സിജൻ ലാഭിക്കുകയും ചെയ്യുന്നു.വീടുകൾ, കോവിഡ് കെയർ സെന്ററുകൾ, ആശുപത്രികൾ എന്നിവിടങ്ങളിൽ ഓക്സി കെയർ സംവിധാനങ്ങൾ ഉപയോഗിക്കാം. ഓക്സി കെയർ സാങ്കേതികവിദ്യ ഡിആർഡിഒ ഇന്ത്യയിലെ നിരവധി വ്യവസായ സംരംഭങ്ങൾക്ക് കൈമാറിയിട്ടുണ്ട്, അത് വഴി ഓക്സികെയർ സംവിധാനങ്ങൾ കൂടുതലായി നിർമ്മിക്കാനാവും.
പ്രധാനമന്ത്രിയുടെ ഓഫീസ്
മഹാത്മാ അയ്യങ്കാളി ജയന്തിദിനത്തില് അദ്ദേഹത്തെ അനുസ്മരിച്ച് പ്രധാനമന്ത്രി
മഹാത്മാ അയ്യങ്കാളിയെ അദ്ദേഹത്തിന്റെ ജന്മദിനത്തില് പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
''മഹാത്മാ അയ്യങ്കാളിയെപ്പോലുള്ള മഹാന്മാരോട് ഇന്ത്യ കടപ്പെട്ടിരിക്കുന്നു. സാമൂഹിക പരിഷ്കരണത്തിനും അടിച്ചമര്ത്തപ്പെട്ടവരെ മുഖ്യധാരയിലെത്തിക്കാനുമായി അദ്ദേഹം നടത്തിയ പ്രവര്ത്തനങ്ങള് എല്ലായ്പ്പോഴും പ്രചോദനമേകുന്നതാണ്. ജയന്തിദിനത്തില് അദ്ദേഹത്തെ അനുസ്മരിക്കുന്നു'' - പ്രധാനമന്ത്രി ട്വീറ്റ് ചെയ്തു.
വാണിജ്യ വ്യവസായ മന്ത്രാലയം
ആശുപത്രികള്ക്കുള്ള സര്ട്ടിഫിക്കേഷന് സംവിധാനമായ 'നഭ്' പുനരുജ്ജീവിപ്പിച്ചു
നാഷണല് അക്രഡിറ്റേഷന് ബോര്ഡ് ഫോര് ഹോസ്പിറ്റല്സ് ആന്ഡ് ഹെല്ത്ത്കെയര് ഓര്ഗനൈസേഷന്സ് , എന്ട്രി-ലെവല് സര്ട്ടിഫിക്കേഷന് പ്രക്രിയ ഡിജിറ്റലായി ലളിതമായും വേഗത്തിലും പൂര്ത്തീകരിക്കാവുന്ന വിധത്തില് പുനരുജ്ജീവിപ്പിച്ചു. ഹോപ്- ഹെല്ത്ത്കെയര് ഓര്ഗനൈസേഷന്സ് പ്ലാറ്റ്ഫാം ഫോര് എന്ട്രി-ലെവല് സര്ട്ടിഫിക്കേഷന് പോര്ട്ടലിലൂടെയാണ് സര്ട്ടിഫിക്കേഷനുള്ള സംവിധാനം ഒരുക്കിയിരിക്കുന്നത്. രാജ്യത്തെ വിവിധ ആശുപത്രിപളെ ഹെല്ത്ത്കെയര് ഓര്ഗനൈസേഷന് , സ്മാള് ഹെല്ത്ത്കെയര് ഓര്ഗനൈസേഷന്  എന്നീ വിഭാഗങ്ങളില് ഉള്പ്പെടുത്തി ഗുണനിലവാരം മെച്ചപ്പെടുത്തുകയെന്നതാണ് സര്ട്ടിഫിക്കേഷനിലൂടെ ലക്ഷ്യമിടുന്നത്. ഐഐര്ഡിഎഐ, ആയുഷ്മാന് ഭാരത് എന്നിവയിലൂടെയുള്ള ആനുകൂല്യങ്ങള് നഭ് സര്ട്ടിഫിക്കേഷനിലൂടെ ലഭ്യമാക്കി അതിലൂടെ രാജ്യത്ത് ഗുണനിലവാരമുള്ള ആരോഗ്യ സംവിധാനം രൂപപ്പെടുത്തുന്നതും ഇതിലൂടെ ലക്ഷ്യമിടുന്നു. വിവരങ്ങള്ക്കായി ആശുപത്രികള്ക്ക് 1800-102-3814 എന്ന നമ്പരിലോ hope@qcin.org എന്ന ഇ-മെയിലിലോ ബന്ധപ്പെടാവുന്നതാണ.് www.hope.qcin.org എന്ന വെബ്സൈറ്റിലും വിവരങ്ങള് ലഭ്യമാണ്.
(AB/BSN
പ്രധാനമന്ത്രിയുടെ ഓഫീസ്
മദ്ധ്യപ്രദേശിലെ ധാര് ജില്ലയിലെ മെഗാ ടെക്സ്റ്റൈല് പാര്ക്ക് പുരോഗതിയുടെ പുതിയ വാതിലുകള് തുറക്കും: പ്രധാനമന്ത്രി
മദ്ധ്യപ്രദേശിലെ ധാര് ജില്ലയിലെ പുതിയ മെഗാ ടെക്സ്റ്റൈല് പാര്ക്ക് മേക്ക് ഇന് ഇന്ത്യയെ ശക്തിപ്പെടുത്തുമെന്നും യുവജനങ്ങള്ക്ക് പുതിയ തൊഴിലവസരങ്ങള് സൃഷ്ടിക്കുമെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു. സംസ്ഥാനത്തിന്റെ വളര്ച്ചയ്ക്ക് പാര്ക്ക് പുതിയ വാതിലുകള് തുറക്കുമെന്നും അദ്ദേഹം പറഞ്ഞു.
മുഖ്യമന്ത്രി ശ്രീ ശിവരാജ് സിംഗ് ചൗഹാന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"മധ്യപ്രദേശിലെ ധാർ ജില്ലയിലെ ഈ മെഗാ ടെക്സ്റ്റൈൽ പാർക്ക് ഞങ്ങളുടെ മേക്ക് ഇൻ ഇന്ത്യ സംരംഭത്തെ കൂടുതൽ ശക്തിപ്പെടുത്തും. അതേസമയം യുവാക്കൾക്ക് തൊഴിലിനൊപ്പം സംസ്ഥാനത്ത് വികസനത്തിന്റെ പുതിയ വാതിലുകൾ തുറക്കും.
मध्य प्रदेश के धार जिले में इस मेगा टेक्सटाइल पार्क से जहां मेक इन इंडिया की हमारी पहल को और मजबूती मिलेगी, वहीं युवाओं के लिए रोजगार के साथ-साथ राज्य में विकास के नए द्वार खुलेंगे। #PragatiKaPMMitra https://t.co/DsFAzHGvsw
— Narendra Modi  May 21, 2023
പ്രധാനമന്ത്രിയുടെ ഓഫീസ്
കക്രാപാര് ആണവോര്ജ നിലയം- 3 "ക്രിട്ടികാലിറ്റി " കൈവരിച്ചതിൽ ആണവ ശാസ്ത്രജ്ഞരെ അഭിനന്ദിച്ച് പ്രധാനമന്ത്രി
കക്രാപാര് ആണവോര്ജനിലയം- 3 "ക്രിട്ടികാലിറ്റി " കൈവരിച്ചതിൽ ഇന്ത്യയിലെ ആണവ ശാസ്ത്രജ്ഞരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''കക്രാപാര് ആണവോര്ജ നിലയം - 3 "ക്രിട്ടികാലിറ്റി " കൈവരിച്ചതിൽ നമ്മുടെ ആണവ ശാസ്ത്രജ്ഞര്ക്ക് അഭിനന്ദനങ്ങള്! തദ്ദേശീയമായി രൂപകല്പ്പന ചെയ്ത 700 മെഗാവാട്ട് കെഎപിപി -3 റിയാക്ടര് 'മേക്ക് ഇന് ഇന്ത്യ'യുടെ പ്രഭാപൂര്ണമായ മാതൃകയാണ്. ഭാവിയിലെ നിരവധി നേട്ടങ്ങള്ക്കുള്ള വഴികാട്ടിയും!''- ട്വിറ്റര് സന്ദേശത്തില് പ്രധാനമന്ത്രി കുറിച്ചു.
പ്രധാനമന്ത്രിയുടെ ഓഫീസ്
ജമ്മു കശ്മീർ ലഫ്റ്റനന്റ് ഗവർണർ പ്രധാനമന്ത്രിയുമായി കൂടിക്കാഴ്ച നടത്തി
ജമ്മു കശ്മീർ ലഫ്റ്റനന്റ് ഗവർണർ ശ്രീ മനോജ് സിൻഹ പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ജമ്മു കശ്മീർ ലഫ്റ്റനന്റ് ഗവർണർ, ശ്രീ മനോജ് സിൻഹ പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി. "
--ND--
Lt. Governor of Jammu and Kashmir, Shri @manojsinha_ called on PM @narendramodi. pic.twitter.com/UtophS3HV4
— PMO India  November 13, 2022
മന്ത്രിസഭ
അഗ്രികള്ച്ചര് ഇന്ഫ്രാസ്ട്രക്ചര് ഫണ്ടി'ന് കീഴില് ധനസഹായത്തിനുള്ള കേന്ദ്ര പദ്ധതിക്ക് മന്ത്രിസഭയുടെ അംഗീകാരം
(കേന്ദ്രാവിഷ്കൃത പദ്ധതിയായ അഗ്രികള്ച്ചര് ഇന്ഫ്രാസ്ട്രക്ചര് ഫണ്ടിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. വിളവെടുപ്പിന് ശേഷമുള്ള പരിപാലന അടിസ്ഥാന സൗകര്യത്തിനും സമൂഹകൃഷി ആസ്തികള്ക്കുമുള്ള ലാഭകരമായ പദ്ധതികളിലുള്ള നിക്ഷേപങ്ങള്ക്കായി പലിശയിളവും സാമ്പത്തിക പിന്തുണയും വഴിയുള്ള ഇടക്കാല-ദീര്ഘകാല ധനസഹായ വായ്പാ സൗകര്യം ഈ പദ്ധതിയിലൂടെ ലഭ്യമാക്കും.
ഈ പദ്ധതിക്ക് കിഴില് പ്രാഥമിക കാര്ഷിക വായ്പാ സൊസൈറ്റികള് , മാര്ക്കറ്റിംഗ് സഹകരണ സൊസൈറ്റികള്, കര്ഷക വിള സംഘടനകള് , സ്വയം സഹായ സംഘങ്ങള്  കര്ഷകര്, സംയുക്ത ലയബിലിറ്റി ഗ്രൂപ്പുകള് , വിവിധോദ്ദേശ്യ സഹകരണ സംഘങ്ങള്, കാര്ഷിക സംരംഭകര്, സ്റ്റാര്ട്ട് അപ്പുകള്, മൊത്തത്തിലുള്ള അടിസ്ഥാനസൗകര്യ ദാതാക്കള്, കേന്ദ്ര/സംസ്ഥാന ഏജന്സികള് അല്ലെങ്കില് തദ്ദേശ സ്ഥാപനങ്ങള് സ്പോണ്സര് ചെയ്യുന്ന പൊതു സ്വകാര്യ പങ്കാളിത്ത പദ്ധതികള് എന്നിവയ്ക്ക് ബാങ്കുകളും ധനകാര്യ സ്ഥാപനങ്ങളും ഈ പദ്ധതിക്ക് കീഴില് ഒരു ലക്ഷം കോടി രൂപയുടെ വരെ വായ്പകള് ലഭ്യമാക്കും.
ഈ വര്ഷം 10,000 കോടി രൂപയില് തുടങ്ങി അടുത്ത ഓരോ സാമ്പത്തിക വര്ഷവും 30,000 കോടി രൂപ വീതം നാലു വര്ഷം കൊണ്ടായിരിക്കും വായ്പകള് വിതരണം ചെയ്യുന്നത്.
ഈ ധനസഹായ സൗകര്യത്തിന് കീഴില് വരുന്ന എല്ലാ വായ്പകള്ക്കും പ്രതിവര്ഷം 3% വീതം 2 കോടി രൂപയുടെ പരിധിവരെയുള്ള പലിശയിളവ് ഉണ്ടായിരിക്കും. ഈ പലിശയിളവു പരമാവധി ഏഴുവര്ഷം ലഭിക്കും.
ഇന്ത്യാ ഗവണ്മെന്റിന്റെ മൊത്തം ബജറ്ററി സഹായമായി ഇതിന് നല്കുന്നത് 10,736 കോടി രൂപയായിരിക്കും.
ഈ ധനസൗകര്യത്തിന്റെ കീഴില് തിരിച്ചടവിനുള്ള മൊറട്ടോറിയം കാലാവധി ഏറ്റവും കുറഞ്ഞത് ആറുമാസം മുതല് പരമാവധി 2 വര്ഷം വരെ വ്യത്യസ്തമായ രീതിയിലായിരിക്കും.
കൃഷിക്കും കൃഷി സംസ്ക്കരണാധിഷ്ഠിത പ്രവര്ത്തനങ്ങള്ക്കും ഔപചാരിക വായ്പ സൗകര്യം ലഭ്യമാക്കുന്ന ഈ പദ്ധതിലൂടെ ഗ്രാമീണമേഖലയില് നിരവധി തൊഴിലവസരങ്ങള് സൃഷ്ടിക്കപ്പെടുമെന്നാണ് പ്രതീക്ഷിക്കുന്നത്.